ai4bharat/Pralekha huggingface dataset:
மத்திய அமைச்சரவை
மத்திய அரசின் திட்டமான தேசிய ஆயுஷ் இயக்கத்தை  01.04.2017 முதல் 31.03.2020 வரை தொடர மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் மத்திய அரசுத் திட்டமான தேசிய ஆயுஷ் இயக்கத்தை  01.04.2017 முதல் 31.03.2020 வரை மூன்று ஆண்டுகள் தொடரவும் அதற்காக ரூ. 2400 கோடி ஒதுக்கியும் ஒப்புதல் அளிக்கப்பட்டது. இந்த இயக்கம் கடந்த 2014 செப்டம்பரில் அறிமுகம் செய்யப்பட்டது.
சிறப்பு அம்சங்கள்:
குறைந்த செலவிலான ஆயுஷ் சேவைகள் உலகளாவிய அளவில் அணுகச்செய்யும் நோக்கத்துடன் ஆயுஷ் அமைச்சகத்தால் என்.ஏ.எம். இயக்கம் நடைமுறைப்படுத்தப்பட்டு வருகிறது. அதன் இதர நோக்கங்கள்:-
ஆயுஷ் மருத்துவமனைகள் மற்றும் மருந்தகங்கள் மேம்படுத்துதல்
ஆரம்ப சுகாதார மையங்களில் ஆயுஷ் வசதிகளை ஏற்படுத்துதல்
சமூக சுகாதார மையங்கள் மற்றும் மாவட்ட மருத்துவமனைகள்
ஆயுஷ் கல்வி நிறுவனங்கள், மாநில அரசு ஆயுஷ் மருந்தகங்களை மேம்படுத்துவதன் மூலம் மாநில அளவில் நிறுவனத் திறனை பலப்படுத்துதல்
மருந்து உரிம ஆய்வகங்கள் மற்றும் ஆயுஷ் அமலாக்க நுணுக்கம்,
தரமான மூலப் பொருட்களை தொடர்ந்து விநியோகிக்கும் வகையில் நல்ல வேளாண் நடைமுறைகளைப் பின்பற்றி மூலிகைச் செடிகள் பயிரிடப்படுவதை ஆதரித்தல் மற்றும் மூலிகை செடிகள் சேமிப்பு மற்றும் சந்தைப்படுத்தலுக்குத் தேவையான உள்கட்டமைப்புகளை உருவாக்குதல்,
நாட்டில் குறிப்பாக பாதிக்கப்பட்ட பகுதிகள் மற்றும் உள்ளடங்கிய பகுதிகளில் ஆயுஷ் சுகாதார சேவைகள்/கல்வி அளிக்க மாநிலங்கள்/யூனியன் பிரதேசங்கள் எடுக்கும் முயற்சிகளுக்கு ஆதரவு அளிப்பதன் மூலம் சுகாதார சேவைகளில் உள்ள இடைவெளியை என்.ஏ.எம். போக்குகிறது. என்.ஏ.எம். கீழ் இத்தகைய பகுதிகளின் குறிப்பிடத்தக்க தேவைகள் மற்றும் அவற்றின் வருடாந்திர திட்டங்களுக்கு அதிக ஆதாரங்களும் அளிக்க சிறப்புக் கண்ணோட்டம் அளிக்கப்படுகிறது.
இந்த இயக்கத்தின் கிடைக்கக்கூடிய வெளிப்பாடுகள் வருமாறு:
i. ஆயுஷ் சேவைகளை அளிக்கும் சுகாதார வசதிகளின் எண்ணிக்கை அதிகரிக்கப்பட்டு மற்றும் மருந்துகளும் பயிற்சி பெற்ற மனித ஆற்றலும் கிடைக்கச் செய்து ஆயுஷ் சுகாதார சேவைகளை சிறப்பான முறையில் அணுகச் செய்யப்பட்டுள்ளது.
ii. ஆயுஷ் கல்வி நிறுவனங்களின் எண்ணிக்கை விரிவுபடுத்தப்பட்டதன் மூலம் ஆயுஷ் கல்வி மேம்பாடு
iii. கடுமையான அமலாக்க நுணுக்கத்துடன் இணைந்து தரமான ஆயுஷ் மருந்துகள் பரிசோதனை ஆய்வகங்கள் மற்றும் அதிக எண்ணிக்கையிலான ஆயுஷ் மருந்தகங்கள் மூலம் தரமான மருந்து கிடைப்பது மேம்படுத்தப்பட்டது
iv. யோகா மற்றும் நேச்சுரோபதி எனப்படும் இயற்கை மருத்துவம் நோய் தடுப்பு மருத்துவ முறையாக திகழ்வதற்கான அதிகரிக்கப்பட்ட விழிப்புணர்வு மற்றும் ஏற்பு
v. அதிகரித்து வரும் மூலிகை மூலப் பொருட்களின் உள்நாட்டு தேவையை எதிர்கொள்ளவும், ஏற்றுமதியை மேம்படுத்தவும் ஆதரவு
பின்னணி:
நோய் நிவாரணம் மற்றும் நோய் தடுப்பு ஆகியவற்றின் இந்திய அறிவாற்றலின் புதையல்களான இந்தியாவின் பாரம்பரிய மருத்துவ முறைகளான ஆயுர்வேதா, சித்தா, யுனானி மற்றும் ஹோமியோபதி ஆகியவற்றின் மீது இந்தியாவின் ஈடிணையற்ற பாரம்பரியத்தை உருவாக்க தேசிய ஆயுஷ் இயக்கம் விரும்புகிறது. இந்தியாவின் மருத்துவ முறைகளில் உள்ள நேர்மறையான சிறப்பம்சங்களான பரவல், இணக்கம், அணுகத்தக்கது, குறைந்த விலை ஆகியவை அனைவராலும் ஏற்கப்பட்டுள்ளது. இதன் குறைந்த செலவு, மற்றும் அதிகரித்து வரும் பொருளாதார மதிப்பு, ஆகியவை நமது பெரும்பாலான மக்களுக்கு தேவையான சுகாதார பராமரிப்பை இது அளிக்கும்.
திறன் மேம்பாடு மற்றும் தொழில் முனைவோர் அமைச்சகம்
இந்திய ஆயுதப்படைகளுக்கு இளைய மற்றும் திறன் பயிற்சிப் பெற்ற பணியாளர்களை உருவாக்குவதை அக்னிபத் ஊக்குவிக்கும்
மத்திய அமைச்சரவையால் செவ்வாய்கிழமையன்று அறிவிக்கப்பட்ட அக்னிபத் திட்டம், நாட்டின் ஆயுதப்படைகளை நவீனப்படுத்துவதில் மாற்றத்தை ஏற்படுத்துவதோடு, இளைஞர்கள் தேசத்திற்கு சேவையாற்றுவதற்கான வாய்ப்புகளையும் வழங்கவதுடன், இந்தியாவின் ஒட்டுமொத்த பாதுகாப்பு ஆயத்த நிலைக்கு பங்களிப்பை வழங்கக் கூடிய திறன் பயிற்சி பெற்ற பெருமளவிலான இளைஞர்களை உருவாக்கக் கூடியதாகும். நாட்டின் பொருளாதார வளர்ச்சிக்கும் இத்திட்டம் உதவிகரமாக இருக்கும்.
அக்னிபத் திட்டத்தில் இணைவதில் மத்திய திறன்மேம்பாடு மற்றும் தொழில்முனைவோர் அமைச்சகம் மிகுந்த பெருமிதம் அடைவதோடு, இளம் இந்தியர்களைக் கொண்ட எதிர்காலத்திற்கு ஏற்ப ஆயத்தமாக இருக்கக் கூடிய ராணுவத்தை உருவாக்கும் இத்திட்டத்தை செயல்படுத்துவதில் ஆயுதப்படைகளுடன் இணைந்து பணியாற்றும்.
இத்திட்டத்தில் தேர்வு செய்யப்படும் மாணவர்கள், தங்களது வேலைக்கான பணிகளுக்கேற்ற கூடுதல் திறன் பயிற்சி பெறும் விதமாக, ஆயுதப்படைகளின்ல் பல்வேறு பிரிவுகளுடன், திறன் இந்தியா இயக்கம் மற்றும் மத்திய திறன் மேம்பாடு மற்றும் தொழில் முனைவோர் அமைச்சகம் ஒருங்கிணைந்து செயல்படும்.
அக்னி வீரர்கள் பணியில் இருக்கும் போதே, தங்களது வேலையுடன் தொடர்புடைய திறன் பயிற்சி சான்றிதழ்களைப் பெறுவதை உறுதி செய்யும் விதமாக, பயிற்சி பிரிவு தலைமை இயக்குனரகம், தேசிய திறன் மேம்பாட்டுக் கழகம், பல்வேறு துறை திறன் மேம்பாட்டுக் குழுக்கள், தொழில்முனைவோர் பயிற்சி நிறுவனங்கள் மற்றும் தேசிய தொழிற்கல்வி மற்றும் பயிற்சி கவுன்சில் ஆகிய திறன் இந்தியாவிற்கு உட்பட்ட அனைத்து அமைப்புகளும் இத்திட்டத்தில் இணைந்து பணியாற்றும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1834806
நீர்வளத் துறை அமைச்சகம்
வேளாண் திட்டங்களின் முன்னேற்றம் குறித்து மத்திய நீர்வளத்துறை அமைச்சர் நிதின்கட்கரி டெல்லியில் நடைபெற்ற உயர் நிலைக் குழுக் கூட்டத்தில் ஆய்வு
ஆந்திரப் பிரதேசம், கர்நாடாகா, ஒடிசா ஆகிய மாநிலங்களில் பிரதான் மந்திரி கிஷான் சின்சாயி யோஜனா  திட்டத்தின் செயல்பாடுகள் குறித்து புதுடெல்லியில் நவம்பர் 1-ம் தேதி நடைபெற்ற உயர்நிலைக் கூட்டத்தில் மத்திய நீர் ஆதார, ஆறுகள் மேம்பாடு, கங்கையைத் தூய்மைப்படுத்துதல் துறை அமைச்சர் திரு. நிதின் கட்கரி மதிப்பீடு செய்தார்.
அப்போது மேற்கண்ட மாநிலங்களில் இத் திட்டத்தின் செயலாக்கம் குறித்து திருப்தி தெரிவித்தார் அமைச்சர். மேலும் எந்தவித தாமதமும் இன்றி நிலுவையில் உள்ள திட்டங்கள் அனைத்தையும் அமல்படுத்துமாறு அதிகாரிகளைக் கேட்டுக் கொண்டார்.
ஆந்திர மாநிலத்துக்கான 8 திட்டங்களில் 1 திட்டம் முடிவடைந்துவிட்டது என்றும் 6 திட்டங்கள் நடப்பு நிதியாண்டில் முடிவடைந்துவிடும் என்றும் அமைச்சர் குறிப்பிட்டார். மீதமுள்ள ஒரு திட்டம் அடுத்த நிதியாண்டில் முடிவடையும் என்றும் அமைச்சர் தெரிவித்தார்.
ஒடிஷாவுக்கான 8 திட்டங்களில் 2 திட்டங்கள் முடிவடைந்ததுவிட்டன என்று குறிப்பிட்டார். 3 திட்டங்கள் நடப்பு நிதியாண்டில் முடிவடைந்துவிடும் என்றும் அமைச்சர் தெரிவித்தார். மீதமுள்ள 3 திட்டங்கள் அடுத்த நிதியாண்டில் முடிவு பெறும் என்றும் அவர் குறிப்பிட்டார்.
கர்நாடகத்தில் 5 ஏஐபிபி  திட்டங்களில் ஒரு திட்டம் பூர்த்தி அடைந்துவிட்டது என்றும் மற்ற 4 திட்டங்கள் அடுத்த நிதியாண்டில் பூர்த்தி அடையும் என்றும் அமைச்சர் தெரிவித்தார்.
ஏஐபிபி திட்டங்கள் பூர்த்தி அடைந்தவுடன் ஆந்திராவில் 2 லட்சத்து 28 ஆயிரம் ஹெக்டேரில் நீர்ப்பாசன வசதி உருவாகும் என்றார். அதே போல் ஒடிஷாவில் 1 லட்சத்து 25 ஆயிரம் ஹெக்டேரும். கர்நாடகத்தில் 2 லட்சத்து 30 ஆயிரம் ஹெக்டேரும் நீர்ப்பாசன வசதி உருவாகும் என்றும் அமைச்சர் தெரிவித்தார்.
இந்தக் கூட்டத்தில் நீர் ஆதாரத்துறை அமைச்சகத்தின் மூத்த அதிகாரிகள் மற்றும் 3 மாநிலங்களின் மூத்த அதிகாரிகள் கலந்து கொண்டனர்.
(Visitor Counter : 67
ரசாயனம் மற்றும் உரங்கள் அமைச்சகம்
இந்திய உரச்சங்கத்தின் தலைவராக ஃபாக்டின் தலைவரும் நிர்வாக இயக்குநருமான திரு கிஷோர் ரங்க்டா பொறுப்பேற்றார்
உர உற்பத்தியாளர்கள், விநியோகிப்பாளர்கள், இறக்குமதியாளர்கள், உபகரண உற்பத்தியாளர்கள், ஆராய்ச்சி நிறுவனங்கள் ஆகியோர் அடங்கிய முக்கிய அமைப்பான இந்திய உரச் சங்கத்தின் தலைவராக ஃபாக்ட் நிறுவனத்தின் தலைவரும், நிர்வாக இயக்குநருமான திரு கிஷோர் ரங்க்டா பொறுப்பேற்றுள்ளார்.
இந்தச் சங்கத்தில், கேரளா, தமிழ்நாடு, கர்நாடகா, ஆந்திரப்பிரதேசம், தெலங்கானா மாநிலங்களைச் சேர்ந்த, உரத்துறை தொடர்புடையவர்கள் இடம் பெற்றுள்ளனர்.
(Visitor Counter : 90
ஜல்சக்தி அமைச்சகம்
நீர்நிலைகள் மறுசீரமைப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
நீர்நிலைகளை மறுசீரமைப்பதை மாநில அரசுகள் கண்காணித்து வருகின்றன. இதற்கான விதிமுறைகளை மத்திய மாசு கட்டுப்பாடு வாரியம் உருவாக்குகிறது.
நிலத்தடி நீர் குறையாமல் இருக்க, நீர்நிலைகளை வடிவமைப்பதற்கான திட்டங்களை ஜல்சக்தி துறை அமைச்சகம் வெளியிட்டுள்ளது.
மேலும், நிலத்தடி நீர் தர கண்காணிப்பு திட்டம், மற்றும் பல அறிவியல் ஆய்வுகளுக்கான திட்டங்களை மத்திய நிலத்தடி நீர் வாரியம் உருவாக்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777263
மின்னணு மற்றும் தகவல் தொழில்நுட்பம்
கிராமப்புறங்களில் டிஜிட்டல் எழுத்தறிவு
நாடு முழுவதும் குறிப்பாக கிராமப்புறங்களில் உள்ள மக்களுக்கு டிஜிட்டல் கல்வியறிவை வழங்குவதில் மத்திய மின்னணு மற்றும் தகவல் தொழில்நுட்ப அமைச்சகம் கவனம் செலுத்தி வருகிறது. இதனடிப்படையில், நாடு முழுவதும் உள்ள 6 கோடி கிராமப்புற குடும்பங்களை  உள்ளடக்கும் இலக்குடன் கிராமப்புற இந்தியாவில் டிஜிட்டல் கல்வியறிவை ஏற்படுத்துவதற்காக, பிரதமரின் கிராமப்புற டிஜிட்டல் சக்சர்தா இயக்கத்துக்கு 2017-ம் ஆண்டு பிப்ரவரி மாதம் மத்திய அமைச்சரவையால் ஒப்புதல் வழங்கப்பட்டது.
இதுவரை, மொத்தம் 6.15 கோடி விண்ணப்பதாரர்கள் பதிவு செய்து கொண்டு, 5.24 கோடி பேர் பயிற்சி பெற்றுள்ளனர், அவர்களில் 3.89 கோடி விண்ணப்பதாரர்கள் இத்திட்டத்தின் கீழ் சான்றிதழ் பெற்றுள்ளனர்.
கிராமப்புறங்களில் டிஜிட்டல் கல்வியறிவு பெறுவதில் ஆர்வம் அதிகரித்துள்ளது. இத்திட்டத்தின் கீழ் 6.15 கோடிக்கும் அதிகமானோர் பதிவுசெய்துள்ளது குறிப்பிடத்தக்கது.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் இந்தத் தகவலைத் தெரிவித்தார்.
எஃகுத்துறை அமைச்சகம்
ஜனவரி மாதத்தில் தேசிய கனிம வளர்ச்சிக் கழகம் யின் சாதனைச் செயல்பாடுகள்
எஃகு அமைச்சகத்தின் கீழ் செயல்படும் இந்தியாவின் மிகப்பெரிய இரும்புத் தாது உற்பத்தியாளரான தேசிய கனிம வளர்ச்சிக் கழகம் , 2022 ஜனவரி மாதத்தில் 4.56 மெட்ரிக் டன் உற்பத்தியை எட்டியதோடு 4.24 மெட்ரிக் டன் இரும்புத் தாதுவை விற்றது.
கடந்த வருடத்தின் இதே காலகட்டத்துடன் ஒப்பிடும் போது உற்பத்தி 18.15 சதவீதமும், விற்பனை 13.4 சதவீதமும் வளர்ச்சி அடைந்துள்ளது.
அதோடு, நிறுவனம் தொடங்கபட்டதில் இருந்து எந்த ஜனவரி மாதத்திலும் இதுவரை இல்லாத அளவுக்கு அதிக இரும்பு தாது உற்பத்தி மற்றும் விற்பனை இந்த ஜனவரியில் எட்டப்பட்டுள்ளது.
2022 ஜனவரி வரையிலான 2022-ம் நிதியாண்டின் முதல் பத்து மாதங்களில் தேசிய கனிம வளர்ச்சிக் கழகத்தின் உற்பத்தி 32.88 மெட்ரிக் டன் ஆகவும், விற்பனை 32.60 மெட்ரிக் டன் ஆகவும் இருந்தது. கடந்த வருடத்தின் இதே காலகட்டத்துடன் ஒப்பிடும் போது உற்பத்தி 28.14 சதவீதமும், விற்பனை 25.34 சதவீதமும் வளர்ச்சி அடைந்துள்ளது.
மேலும், இதுவரையிலான எந்த பத்து மாதங்களிலும் இல்லாத அளவுக்கு அதிக இரும்பு தாது உற்பத்தி மற்றும் விற்பனை எட்டப்பட்டுள்ளது.
சிறப்பான செயல்திறனுக்காக என்எம்டிசி பணியாளர்களைப் பாராட்டிய அதன் தலைவர் மற்றும் நிர்வாக இயக்குநர் திரு சுமித் தேப், “மத்திய பட்ஜெட்டில் உள்கட்டமைப்புக்கு அரசு அதிக நிதியை ஒதுக்கியுள்ள நிலையில், இந்த வருடத்திற்கான நல்ல தொடக்கமாக இது அமைந்துள்ளது. வளர்ச்சிக்கான வலுவான அடித்தளத்தை பட்ஜெட் வழங்கியுள்ளது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794660
----
(Visitor Counter : 131
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாலத்தீவு - இந்தியா இடையே ‘பெருந்தொற்று காலத்தில் சிறந்த நிர்வாக நடைமுறைகள்’ பற்றிய 2 நாள் பயிலரங்கு: நாளை தொடக்கம்
மாலத்தீவு சிவில் சர்வீஸ் கமிஷன், மத்திய அரசின் நிர்வாக சீர்திருத்தம் மற்றும் பொதுமக்கள் குறைதீர்ப்பு துறையின் சிறந்த நிர்வாகத்துக்கான தேசிய மையம் இடையே ‘பெருந்தொற்று காலத்தில் சிறந்த நிர்வாக நடைமுறைகள்’ பற்றிய 2 நாள் மெய்நிகர் பயிலரங்கு நாளை தொடங்குகிறது.
இந்த பயிலரங்கில், மாலத்தீவைச் சேர்ந்த 1000க்கும் மேற்பட்ட அதிகாரிகள் பங்கேற்கின்றனர். தொற்று காலத்தில் மாலத்தீவில் சுகாதாரம் மற்றும் கல்வி, தலைமை மற்றும் ஊக்கம், தொற்று காலத்தில் இந்தியாவில் சுகாதாரத்துறை செயல்பாடுகள், வேலை திறன்கள் மற்றும் சுற்றுலா, டிஜிட்டல் நடைமுறைகள் உட்பட பல விஷயங்கள் குறித்து இதில் விவாதிக்கப்படுகிறது.
இரு நாடுகளும் தகவல்களை பகிர்ந்து கொள்ளும் தளமாக இந்த பயிலரங்கம் இருக்கும்.
மாலத்தீவு வெளியுறவுத்துறை அமைச்சர் திரு. அப்துல்லா சாஹித் இதில் பங்கேற்கிறார். இரு நாட்டு மூத்த அதிகாரிகளும், இதில் பங்கேற்று உரையாற்றுகின்றனர்.
இந்த பயிலரங்கை மாலத்தீவுக்கான இந்திய தூதர் திரு. சஞ்சய் சுதிர், மாலத்தீவு சிவில் சர்வீஸஸ் கமிஷன் தலைவர் திரு. முகமது நாசிக் ஆகியோர் தொடங்கி வைக்கின்றனர்.
இந்த பயிலரங்கில் தலைமை விருந்தினராக மத்தியப் பணியாளர் மற்றும் பயிற்சி துறை இணையமைச்சர் டாக்டர் ஜித்தேந்திர சிங் கலந்து கொண்டு உரையாற்றுகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699960
(Visitor Counter : 116
பிரதமர் அலுவலகம்
சந்த் குரு ரவிதாசின் பிறந்தநாளை முன்னிட்டு பிரதமர் மரியாதை
சந்த் குரு ரவிதாசின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
ட்விட்டர் பதிவில் அவர் கூறியதாவது:
“சந்த் ரவிதாஸ் அவர்களின் பிறந்தநாளன்று அவருக்கு மரியாதை செலுத்தும் வேளையில் அன்னாரது உன்னத கருத்துக்களையும் நாம் நினைவுகூர்கிறோம். இந்த தருணத்தில் அவரது தொலைநோக்குப் பார்வைக்கு இணங்க நேர்மையான, இணக்கமான மற்றும் வளமான சமூகத்தை உருவாக்கும் நமது உறுதிப்பாட்டை மீண்டும் வலியுறுத்துகிறோம். அவரது பாதையைப் பின்பற்றி பல்வேறு முன்முயற்சிகளின் வாயிலாக ஏழைகளுக்கு சேவையாற்றி, அவர்களுக்கு அதிகாரம் அளிக்கிறோம்.”
-----
PKV/BA/KPG
(
எஃகுத்துறை அமைச்சகம்
துபாயில் நடைபெறும் எக்ஸ்போ-2020-ல் இந்திய அரங்கு எஃகு துறையின் வாய்ப்புகளை வெளிப்படுத்தவிருக்கிறது; மத்திய எஃகுத் துறை அமைச்சர் ராம்சந்திர பிரசாத் சிங் நாளை தொடங்கி வைக்கிறார்
துபாயில் நடைபெறும் எக்ஸ்போ-2020-ல் இந்திய அரங்கு ‘எஃகு வாரத்தை’ 2022 மார்ச் 11 முதல் தொடங்கவிருக்கிறது. இதனை மத்திய எஃகுத் துறை அமைச்சர் ராம்சந்திர பிரசாத் சிங் நாளை தொடங்கி வைப்பார். 2022 மார்ச் 17 அன்று நிறைவடையும் ஒருவார கால நிகழ்வில் எஃகு துறையில் இந்தியாவின் நிபுணத்துவம், இந்தியாவின் எஃகு துறையில் உள்ள வாய்ப்புகள் மற்றும் வணிகத்திறன் பற்றியும் எடுத்துரைக்கப்படும்.
மத்திய அமைச்சர் தலைமையிலான தூதுக்குழுவில் மூத்த அதிகாரியான எஃகு உற்பத்தி செய்யும் முன்னணி நிறுவனங்களின் பிரதிநிதிகளும் பங்கேற்று செல்வார்கள். இந்த தூதுக்குழு இந்திய எஃகு துறையில் முதலீட்டு வாய்ப்புகளைக் கண்டறிய அபுதாபியில் முபாதலா முதலீட்டு நிறுவனத்தின் மூத்த அதிகாரிகளுடன் பேச்சு நடத்தும்.
துபாய் எக்ஸ்போ-2020-ல் இந்திய அரங்கு பற்றி கூடுதலாக அறிந்து கொள்ள;
இணையதளம் - https://www.indiaexpo2020.com/
முகநூல் - https://www.facebook.com/indiaatexpo2020/
இன்ஸ்டாகிராம் - https://www.instagram.com/indiaatexpo2020/
டுவிட்டர் - https://twitter.com/IndiaExpo2020?s=09
லிங்க்ட்இன் - https://www.linkedin.com/company/india-expo-2020/?viewAsMember=true
யூடியூப் - https://www.youtube.com/channel/UC6uOcYsc4g_JWMfS_Dz4Fhg/featured
கூ - https://www.kooapp.com/profile/IndiaExpo2020
மேலும் தகவல் மற்றும் ஊடகங்களுக்கு வழிகாட்ட
திரு குல்தீப் சிங்
APCO Worldwide
செல்பேசி - +91 9711306379
மின்னஞ்சல் – kusingh@apcoworldwide.com
திருமதி ஷாலினி சாய்கல்
APCO Worldwide
செல்பேசி- +91 9619736883
மின்னஞ்சல் – ssaigal@apcoworldwide.com
பிரதமர் அலுவலகம்
சத்தீஸ்கர் மாநிலத்தில் நயா ராய்ப்பூர் நவீன நகரின் ஒருங்கிணைந்த கட்டுப்பாட்டு மையத்தை பிரதமர் தொடங்கி வைத்தார்; நவீனமயமாக்கப்பட்ட பிலாய் உருக்காலையின் விரிவாக்கத்தை நாட்டுக்கு அர்ப்பணித்தார்
பிரதமர் திரு நரேந்திர மோடி இன்று சத்தீஸ்கருக்கு பயணம் மேற்கொண்டார். அங்கு நயா ராய்ப்பூர் நவீன நகரத்தின் ஒருங்கிணைந்த கட்டுப்பாட்டு மையத்தை அவர் தொடங்கி வைத்தார். இந்த நகரத்தின் பல்வேறு அம்சங்கள் குறித்து அவருக்கு விளக்கப்பட்டது.
அதன் பின்னர் அவர் பிலாய் உருக்காலையின் 8-ஆவது பிரிவுக்கு சென்றார். அங்கு உருக்காலையின் பல்வேறு அம்சங்கள் குறித்து பிரதமருக்கு விளக்கிக் கூறப்பட்டது. பிலாய் நகரின் சாலைகளில் இருமருங்கிலும் மக்கள் அணிவகுத்து நின்று பிரதமரை வாழ்த்தி வரவேற்றனர்.
அங்கு நடந்த பிரமாண்ட பொதுக்கூட்டத்தில் நவீனமயமாக்கப்பட்ட பிலாய் உருக்காலையை பிரதமர் நாட்டுக்கு அர்ப்பணித்தார். பிலாய் ஐஐடி-க்கான அடிக்கல்லையும் அவர் நாட்டினார். பாரத் நெட்-டின் 2-ஆவது கட்ட தொடக்கத்தைக் குறிக்கும் தகவல் பலகையை அவர் திறந்து வைத்தார். ஜக்தால்பூர் மற்றும் ராய்ப்பூர் இடையே விமான சேவையை பிரதமர் தொடங்கி வைத்தார். பல்வேறு திட்டங்களின் கீழ் பயனாளிகளுக்கு மடிக்கணினிகள், சான்றிதழ்கள், காசோலைகளை அவர் வழங்கினார்.
கூட்டத்தினரிடையே உரையாற்றிய பிரதமர், அனைத்து விதமான வன்முறைக்கும் வளர்ச்சிதான் மிகச்சிறந்த விடை என்று உறுதிபடத் தெரிவித்தார்.
தேச நிர்மாணத்தில் பிலாய் உருக்காலை மிகப்பெரிய அளவில் பங்களித்துள்ளது என்றும் அவர் கூறினார். புதிய இந்தியாவுக்கு வலுவான அடித்தளத்தை அமைப்பதில் இந்த விரிவாக்கப்பட்ட நவீன உருக்காலை உறுதுணையாக இருக்கும் என்று அவர் தெரிவித்தார். இன்று தொடங்கப்பட்ட இதர வளர்ச்சித்திட்டங்களும் மக்களுக்கு பெரும் பயன் அளிக்கும் என்று அவர் கூறினார்.
கடந்த 2 மாதங்களில் கிராம சுயராஜ்ய இயக்கம் ஆக்கப்பூர்வமான பயனை ஏற்படுத்தியுள்ளது என்று பிரதமர் குறிப்பிட்டார். இந்த இயக்கம் 115 விருப்பமுள்ள மாவட்டங்களில் தீவிரமாக செயல்படுத்தப்படுகிறது என்று கூறிய அவர், இதில் 12 மாவட்டங்கள் சத்தீஸ்கரில் உள்ளதாகத் தெரிவித்தார். ஜன்தன் யோஜனா, முத்ரா யோஜனா, உஜ்வாலா யோஜனா, பயிர்க் காப்பீட்டுத் திட்டம், சவுபாக்யா ஆகிய பலனளிக்கும் திட்டங்கள் பல இந்த மாநிலத்தில் செயல்படுத்தப்படுவதாக அவர் கூறினார்.
பழங்குடியினரின் நலனைக் கருத்தில் கொண்டு வன உரிமைச் சட்டம் தீவிரமாக செயல்படுத்தப்பட்டு வருவதாக திரு. நரேந்திர மோடி தெரிவித்தார். பழங்குடியினர் நலனுக்காக அரசு பாடுபட்டு வருகிறது என்று தெரிவித்த பிரதமர், நாடு முழுவதும் ஏகலவ்யா பள்ளிகள் அமைக்கப்பட்டு வருவதாகக் கூறினார்.
எஃகுத்துறை அமைச்சகம்
இரும்பு மற்றும் எஃகு உற்பத்தியில் பிளாஸ்டிக் கழிவுகளின் பயன்பாடு
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த எஃகு அமைச்சர் திரு ராம் சந்திர பிரசாத் சிங் கீழ்காணும் விவரங்களை வழங்கினார்.
கார்பன் மற்றும் ஹைட்ரஜன் இருப்பதால் பிளாஸ்டிக் கழிவுகளை எரிபொருளாகப் பயன்படுத்தலாம். தற்போது, எஃகு நிறுவனங்களின் வளாகத்தில் உற்பத்தியாகும் பிளாஸ்டிக் கழிவுகள் மிகக் குறைந்த அளவில் சோதனை அடிப்படையில் பயன்படுத்தப்படுகிறது.
எஃகுத் தொழில் ஒழுங்குமுறைப்படுத்தப்படாத தொழில் என்பதால் பிளாஸ்டிக் கழிவுகளை எரிபொருளாக/ஆக்சிஜன் குறைப்பாகப் பயன்படுத்துவது தொழில்நுட்ப-பொருளாதார சாத்தியக்கூறுகளில் தொடர்ந்து இருக்கும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1807621
(Visitor Counter : 138
ரெயில்வே அமைச்சகம்
இந்தியாவுக்கும் ரஷியாவுக்கும் இடையில் ரயில்வே துறையில் புரிந்துணர்வு ஒப்பந்தம் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்திய ரயில்வே அமைச்சகத்தின் கீழ் உள்ள ஆராய்ச்சி வடிவமைப்புகள் மற்றும் தரப்படுத்தல் அமைப்பு, ரஷிய ரயில்வே ஆராய்ச்சி நிலையம் மற்றும் தகவல் தொழில்நுட்பம், சிக்னல் வசதி ஆராய்ச்சி மற்றும் வடிவமைப்பு நிலையம் மற்றும் ரஷிய ரயில்வே போக்குவரத்து தொலைத் தொடர்புத் துறைகளுக்குள் ஒத்துழைப்பு குறித்த புரிந்துணர்வு ஒப்பந்தம் பற்றி விளக்கம் அளிக்கப்பட்டது.
கூட்டாக ஒப்புக்கொள்ளப்பட்ட ஒத்துழைப்புத் திட்டங்களில் தகவல் பரிமாற்றம், நிபுணர் கூட்டங்கள், கருத்தரங்குகள், தொழில்நுணுக்கப் பயணங்கள் நடப்பதற்கு இந்தப் புரிந்துணர்வு ஒப்பந்தம் வழிவகுக்கும்.
இந்தப் புரிந்துணர்வு ஒப்பந்தம் ஏப்ரல் 2019ல் கையெழுத்திடப்பட்டது.
பாதுகாப்பு அமைச்சகம்
குலுவில் மீட்புப் பணிகள்
இமாச்சல பிரதேச மாநிலம், குலுவில் இடைவிடாது பெய்து வரும் கனமழையில் சிக்கியுள்ளவுர்களை மீட்பதற்காக அம்மாநில அரசிடமிருந்து சர்சவா விமானப் படை நிலையத்திற்கு 23.09.2018-அன்று பிற்பகல் 2.30 மணியளவில் அவசர அழைப்பு வந்தது.
சர்சவாவில் முகாமிட்டிருந்த விமானப்படையின் மேற்கு கமாண்டின் ஹெலிகாப்டர் பிரிவின் ஹெலிகாப்டர் ஒன்று உடனடியாகப் புறப்பட்டது. அதனை விமானி ஸ்குவாட்ரன் லீடர் விபுல் குப்தா இயக்கினார். துணை விமானி ஸ்குவாட்ரன் லீடர் திமான் உடன் சென்றார். இந்த ஹெலிகாப்டர் குறிப்பிட்ட பகுதியை அடைந்ததும், அங்கு 19 பேர் பியாஸ் நதியில் உள்ள சிறு தீவில் தத்தளிப்பதை அவர்கள் காணமுடிந்தது. விமானத்தைத் தாழ்வாகப் பறக்கச் செய்து, அங்கு உயிருக்காக போராடிக் கொண்டிருந்தவர்களை ஹெலிகாப்டர் வாயிலாக மீட்டனர். பின்னர், அவர்கள் அனைவரும் அருகேயுள்ள புன்ட்டார் விமானத் தளத்திற்கு கொண்டு செல்லப்பட்டனர்.
இன்று  மேலும் இரண்டு இளைஞர்கள், ஆற்றின் மற்றொரு பகுதியில் தத்தளித்துக் கொண்டிருப்பதை கண்டுபிடித்தனர். அவர்களை புன்ட்டாரில் இருந்து புறப்பட்ட ஹெலிகாப்டர், கயிறு ஏணி மூலம் பாதுகாப்பாக மீட்டுக் கொண்டு வந்தனர். மேலும், மீட்புப் பணிகளுக்கு ஹெலிகாப்டர் தேவைப்படுவதால், புன்ட்டார் விமான தளத்திலேயே அதனை நிறுத்தி வைக்க அறிவுறுத்தப்பட்டுள்ளது.
“குறுகிய நிலப்பகுதியாக இருந்ததாலும், பலத்த சூறாவளி காரணமாக, அறுந்து கிடந்த உயர் அழுத்த மின்கம்பிகள் மற்றும் சாய்ந்து கிடந்த பெரிய மரங்களால், ஹெலிகாப்டர் தரையிறங்க முடியவில்லை. ஆகவே உயிருக்குப் போராடிய இருவரையும் கயிறு ஏணி மூலம் மீட்டதாகவும், அவர்கள் பாதுகாப்பாக இருப்பதாகவும், மேலும் அவசர உதவிகளுக்காக காத்திருப்பதாகவும் மீட்புப் பணியில் ஈடுபட்ட ஹெலிகாப்டரின் விமானி ஸ்குவாட்ரன் லீடர் விபுல் குப்தா தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 155.39 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 12,72,073
கொவிட் சிகிச்சை பெறுபவர்களின் சதவீதம் 3.48 சதவீதமாக உள்ளது.
குணமடைந்தோர் விகிதம் தற்போது 95.20 சதவீதம்
கடந்த 24 மணி நேரத்தில் 1,09,345 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,48,24,706 என அதிகரித்துள்ளது.
கடந்த 24 மணி நேரத்தில் 2,64,202 பேருக்கு புதிதாக தொற்று ஏற்பட்டுள்ளது.
நேற்று 4.83 % அதிகரிப்புடன் இதுவரை மொத்தம் 5,753 ஒமிக்ரான் பாதித்தவர்கள் கண்டறியப்பட்டுள்ளனர்
தினசரி பாதிப்பு விகிதம் 14.78 சதவீதம் ஆகும்
வாராந்திர பாதிப்பு விகிதம் 11.83 சதவீதம் ஆகும்
இதுவரை மொத்தம் 69.90 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 17,87,457 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789812
நிதி அமைச்சகம்
பணத்தை திரும்ப செலுத்தும் வழிமுறை 7.80 சதவீத அரசு பங்கு 2020
கீழே கொடுக்கப்பட்டுள்ள விவரங்களின்படி பணத்தை திருப்பிச் செலுத்த வேண்டும்::
|
|
Table: மே மாதம் 3 ஆம் தேதி முதிர்ச்சியடையும் இந்திய அரசு ஆவணங்கள்
|
|
வ.எண்
|
|
பங்கின் பெயர்
|
|
திரும்பச் செலுத்த வேண்டியபட்டி
யலிட்ட தேதி
|
|
திரும்பச் செலுத்த வேண்டிய தேதி
|
|
வட்டியில்லாமல் திரும்பச் செலுத்த வேண்டிய தேதி
|
|

|
|

|
|

|
|

|
|

|
|
1.
|
|
2020ல் அரசின் பங்கிற்கு திரும்பச் செலுத்த 7.80 சதவீதம்
|
|
மே 03, 2020

|
|
மே 01, 2020

|
|
மே 01, 2020

மேலே உள்ள அட்டவணையின் 4 வது காலத்தில் சுட்டிக்காட்டப்பட்டுள்ளபடி, ‘7.80% அரசு பங்கு பாதுகாப்பு 2020’ இன் கீழ் நிலுவைத் தொகை திருப்பிச் செலுத்தப்படும்.  சட்டத்தின் கீழ் எந்தவொரு மாநில அரசாங்கமும் கடனை திருப்பிச் செலுத்தும் நாளில் விடுமுறை அறிவித்தால், முந்தைய வேலை நாளில் அந்த மாநிலத்தின் பணம் செலுத்தும் அலுவலகங்களால் கடன்கள் திருப்பிச் செலுத்தப்படும்.
•••••••••••••••
(Visitor Counter : 92
சிறப்பு சேவைகள் மற்றும் கட்டுரைகள்
விளையாட்டு வீரர்களுக்கு ரொக்க விருதுகள், தேசிய நலன் மற்றும் ஓய்வூதியம் ஆகியவற்றின் திருத்தப்பட்ட திட்டங்களை திரு அனுராக் தாக்கூர் அறிமுகப்படுத்தினார்
மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், விளையாட்டு வீரர்களுக்கான திருத்தப்பட்ட ரொக்க விருதுகள், தேசிய நலன் மற்றும் ஓய்வூதியம், விளையாட்டுத் துறையின் திட்டங்களுக்கான வலைதளம், தேசிய விளையாட்டு மேம்பாட்டு நிதி இணையதளம் ஆகியவற்றை இன்று புது தில்லியில் தொடங்கி வைத்தார்.
சர்வதேச விளையாட்டு போட்டிகளில் பதக்கம் வென்றவர்கள் மற்றும் அவர்களின் பயிற்சியாளர்களுக்கு ரொக்கப்பரிசுகள் வழங்கும் திட்டம், விளையாட்டு வீரர்களுக்கான பண்டிட் தீன்தயாள் உபாத்யாய் தேசிய நலன் போன்ற விளையாட்டு வீரர்களுக்கு ரொக்க விருது வழங்கும் திட்டத்தில் இளைஞர் விவகாரங்கள் மற்றும் விளையாட்டு அமைச்சகம் பல முக்கிய திருத்தங்களை கொண்டு வந்துள்ளதாக திரு அனுராக் தாக்கூர் தெரிவித்தார். இந்தத் திட்டங்களை மிகவும் எளிதில் அணுகுவதற்கு உகந்ததாகவும், வெளிப்படையானதாகவும் மாற்றும் நோக்கத்துடன் விளையாட்டுத் துறை இந்தத் திருத்தங்களை மேற்கொண்டுள்ளது.
குடிமக்களுக்கு அதிகாரம் அளிப்பதன் மூலமும், அரசுக்கும் குடிமக்களுக்கும் இடையிலான இடைவெளியைக் குறைப்பதன் மூலமும், அமைப்பு மற்றும் வசதிகள், பிரச்சனைகள் மற்றும் தீர்வுகள் மற்றும் குறைந்தபட்ச அரசு மற்றும் அதிகபட்ச ஆளுகையில் பிரதமரின் பார்வையை முன்னெடுத்துச் செல்வதன் மூலம் டிஜிட்டல் இந்தியாவை நோக்கிய மற்றொரு படியாக இந்த வளர்ச்சியை மத்திய அமைச்சர் பாராட்டினார். இந்த திருத்தப்பட்ட திட்டங்கள், சாதனை நேரத்தில் விளையாட்டு வீரர்களுக்கு பலன்களை வழங்க அதிக வெளிப்படைத்தன்மை மற்றும் பொறுப்புணர்வை வழங்கும் என்று அமைச்சர் விளக்கினார்.
இப்போது, எந்தவொரு தனிப்பட்ட விளையாட்டு வீரரும் அவரவர் தகுதிக்கு ஏற்ப மூன்று திட்டங்களுக்கும் நேரடியாக விண்ணப்பிக்கலாம் என்று திரு தாக்கூர் எடுத்துரைத்தார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும் https://pib.gov.in/PressReleasePage.aspx?PRID=1840614